CELEX: 62005TN0180
Language: fi
Date: 2005-04-28 00:00:00
Title: Asia T-180/05: Pia Landgrenin 28.4.2005 Euroopan koulutussäätiötä vastaan nostama kanne

23.7.2005   
            
            
               FI
            
            
               Euroopan unionin virallinen lehti
            
            
               C 182/39
            
         Pia Landgrenin 28.4.2005 Euroopan koulutussäätiötä vastaan nostama kanne
   (Asia T-180/05)
   (2005/C 182/73)
   Oikeudenkäyntikieli: ranska
   Pia Landgren, kotipaikka Torino (Italia), on nostanut 28.4.2005 Euroopan yhteisöjen ensimmäisen oikeusasteen tuomioistuimessa kanteen Euroopan koulutussäätiötä vastaan. Kantajan edustajana on asianajaja Marc-Albert Lucas.
   Kantaja vaatii, että ensimmäisen oikeusasteen tuomioistuin
   
               1.
            
            
               kumoaa säätiön entisen johtajan 25.6.2004 tekemän päätöksen kantajan irtisanomisesta
            
         
               2.
            
            
               kumoaa, mikäli tarpeellista, säätiön johtajan 19.1.2005 tekemän päätöksen, jolla hylättiin kantajan 27.9.2004 tekemä valitus irtisanomispäätöksestä
            
         
               3.
            
            
               velvoittaa säätiön korvamaan hänelle korvauksena riidanalaisten päätösten lainvastaisuudesta hänelle aiheutuneesta aineellisesta vahingosta summan, joka vastaa palkkaa ja eläkettä, jotka hän olisi saanut, mikäli hän olisi voinut jatkaa uraansa säätiössä 65 vuoden ikään asti, ja joista on vähennetty irtisanomis- ja työttömyyskorvaukset sekä eläkkeet, jotka hän on saanut tai saa irtisanomisensa johdosta
            
         
               4.
            
            
               velvoittaa säätiön maksamaan kantajalle korvauksena riidanalaisten päätösten lainvastaisuudesta hänelle aiheutuneesta henkisestä kärsimyksestä summan, jonka suuruuden ensimmäisen oikeusasteen tuomioistuin arvioi
            
         
               5.
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajan mukaan säätiö ei ole osoittanut, että irtisanomispäätös perustuu oikeudellisesti pätevään syyhyn, ja näin on varsinkin siitä syystä, että kyseinen päätös on selvästi ristiriidassa kantajasta vuodelta 2003 laaditun arviointikertomuksen kanssa.
   Kantaja väittää myös, että irtisanomisen todellinen syy on selvästi lainvastainen ja yksikön edun vastainen, sillä se perustuu aikaisempaan sopimukseen, jonka mukaan hänen pitäisi jättää säätiö 31.12.2003 jälkeen.
   Lisäksi kantaja vetoaa riidanalaisen päätöksen perustelujen lainvastaisuuteen ja mielivaltaisuuteen siinä tapauksessa, että osastopäällikön kieltäytyminen kantajan työskentelyn jatkamisesta perustui negatiivisiin arviointeihin, joita hänestä oli aikaisemmin tehty.
   Lopuksi kantaja vetoaa perustelujen puuttumiseen, huolenpitovelvollisuutta koskevan periaatteen ja puolustautumisoikeuksien loukkaamiseen sekä ilmeisiin arviointivirheisiin, mikäli mainittu osastopäällikön kieltäytyminen ja/tai irtisanominen perustuvat epäpätevyyteen Itä-Euroopan ja Keski-Aasian (EECA) osastolla tai yleisesti.